CELEX: E2019C0094
Language: mt
Date: 2019-12-18 00:00:00
Title: Deċiżjoni tal-Awtorità ta’ Sorveljanza tal-EFTA Nru 94/19/COL tat-18 ta’ Diċembru 2019 li temenda, għall-mija u l-ħames darba, ir-regoli proċedurali u sostantivi fil-qasam tal-għajnuna mill-Istat billi tħassar il-linji gwida dwar il-konverżjonijiet bejn il-muniti nazzjonali u l-Euro [2020/481]

2.4.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 102/14
               
            
         DEĊIŻJONI TAL-AWTORITÀ TA’ SORVELJANZA TAL-EFTA
         Nru 94/19/COL
         tat-18 ta’ Diċembru 2019
         li temenda, għall-mija u l-ħames darba, ir-regoli proċedurali u sostantivi fil-qasam tal-għajnuna mill-Istat billi tħassar il-linji gwida dwar il-konverżjonijiet bejn il-muniti nazzjonali u l-Euro [2020/481]
         L-AWTORITÀ TA’ SORVELJANZA TAL-EFTA (“l-Awtorità”),
         Wara li kkunsidrat il-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikoli 61 sa 63 u l-Protokoll 26,
         Wara li kkunsidrat il-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u ta’ Qorti tal-Ġustizzja (“il-Ftehim dwar is-Sorveljanza u l-Qorti”), u b’mod partikolari l-Artikolu 24 u l-Artikolu 5(2)(b).
         Billi:
         
                     (1)
                  
                  
                     Skont l-Artikolu 24 tal-Ftehim dwar is-Sorveljanza u l-Qorti, l-Awtorità għandha ddaħħal fis-seħħ id-dispożizzjonijiet tal-Ftehim ŻEE li jikkonċernaw l-għajnuna mill-Istat.
                  
               
                     (2)
                  
                  
                     Skont l-Artikolu 5(2)(b) tal-Ftehim dwar is-Sorveljanza u l-Qorti, l-Awtorità toħroġ avviżi jew linji gwida dwar kwistjonijiet indirizzati fil-Ftehim ŻEE, jekk dan il-Ftehim jew il-Ftehim dwar is-Sorveljanza u l-Qorti jipprevedi dan b’mod speċifiku jew jekk l-Awtorità tikkunsidra li jkun meħtieġ.
                  
               
                     (3)
                  
                  
                     Fid-19 ta’ Jannar 1994, l-Awtorità adottat ir-regoli proċedurali u sostantivi fil-qasam tal-għajnuna mill-Istat li jinkludu kapitolu b’linji gwida dwar il-konverżjoni ta’ muniti nazzjonali f’ECUs (1).
                  
               
                     (4)
                  
                  
                     Fil-5 ta’ Novembru 2003, dawn il-linji gwida ġew emendati wara l-introduzzjoni tal-Euro (2).
                  
               
                     (5)
                  
                  
                     Minn dawn il-linji gwida jirriżulta li kull ammont espress f’Euro se jinbidel f’muniti tal-Istati tal-EFTA taż-ŻEE matul kwalunkwe sena kalendarja bir-rati tal-kambju prevalenti fl-ewwel jum tas-sena li fiha jkunu disponibbli l-valuri tal-kambju għal Euro fil-muniti kollha taż-ŻEE.
                  
               
                     (6)
                  
                  
                     Dawn il-linji gwida ma għadhomx jikkorrispondu mal-linji gwida u l-prattiki tal-Kummissjoni Ewropea, li b’mod ġenerali tapplika r-rati tal-kambju tal-munita ta’ kull xahar/ta’ kuljum.
                  
               
                     (7)
                  
                  
                     L-Awtorità kkonsultat mal-Istati tal-EFTA taż-ŻEE u mal-Kummissjoni Ewropea u se tallinja s-sistema tagħha għall-konverżjonijiet tal-munita ma’ dik tal-Kummissjoni Ewropea minn issa ’l quddiem.
                  
               
                     (8)
                  
                  
                     Għaldaqstant, l-Awtorità ddeċidiet li tħassar il-linji gwida tagħha dwar il-konverżjoni ta’ muniti nazzjonali għall-Euro.
                  
               ADOTTAT DIN ID-DEĊIŻJONI:
         
            Artikolu 1
            Ir-regoli proċedurali u sostantivi fil-qasam tal-għajnuna mill-Istat għandhom jiġu emendati billi jitħassar il-Kapitolu 33 dwar il-konverżjonijiet bejn il-muniti nazzjonali u l-Euro.
         
         
            Artikolu 2
            L-unika verżjoni awtentika ta’ din id-deċiżjoni hija dik bil-lingwa Ingliża.
         
         
            Magħmul fi Brussell, it-18 ta’ Diċembru 2019.
            
               
                  Għall-Awtorità tas-Sorveljanza tal-EFTA
               
               Bente ANGELL-HANSEN
               
                  Il-President
               
               
                  Membru tal-Kulleġġ Responsabbli
               
            
            
               Frank J. BÜCHEL
               
                  Membru tal-Kulleġġ
               
            
            
               Högni KRISTJÁNSSON
               
                  Membru tal-Kulleġġ
               
            
            
               Carsten ZATSCHLER
               
                  Kontrofirmatarju bħala Direttur, Affarijiet Legali u Eżekuttivi
               
            
         
         
            (1)  Ara d-Deċiżjoni 4/94/COL (ĠU L 231, 3.9.1994, p. 68).
         
            (2)  Ara d-Deċiżjoni 197/03/COL (ĠU L 139, 25.5.2006, p. 33).